text: # 60 1 март 2016, 10:29 ч.
  Аз мога да споделя съвсем пресни впечатления от хотел Оазис, върнахме се от там преди няколко дни. Водата във външните басейни наистина не е много топла, въпреки че времето беше хубаво, пак не можахме да ги ползваме. Във вътрешния ставаше.
  Къщичките са приятни, но стаите са доста тесни, а от минералната вода явно душовете се разпадат.
  Тъй като бяхме компания с малки деца, си бяхме запазили пакет с включени закуска и вечеря. Храната не беше хубава, но не беше и идеално зле. Повечето неща бяха попретупани. На подобно място, където очакваш уют, не вървят полуфабрикатите, които ни поднасяха, даже чаят им беше разтворим.
  Обслужаването не беше кой знае какво - сърдит младеж и девойка, залепнали за телефоните си. За четири дни нито веднъж не минаха да сменят чаршафите, да не говорим за кърпите, трябваше аз да ги издирвам.
  Въпреки всичко обаче си изкарахме много добре, може би заради прекрасната природа и забележителности наоколо.
  # 61 1 март 2016, 16:24 ч.
  По темата - горещо препоръчвам Терма Вита. За първи път ходя там и със сигурност ще повторя. Всичко ми хареса, бях там в края на Януари. Голям вътрешен басейн с полу-олимпийски размери, разположен в просторна зала, съблекални, шкафчета с ключ, много топли води, топила. Външни басейни, разположени сред зеленина. Предполагам , че лятото е много пълно. Стаите - много приятни. Ние бяхме в двойна с тераса, с южно изложение, просторни и чисти. Водата в целия хотел е минерална. Обслужването също много ми хареса, персоналът е компетентен и заинтересован от мнението на клиентите. Ресторантът - приятен, закуската - по меню, имаш избор от 4-5 ястия, зеленчуците, плодовете и напитките са на блок маса. Има какво да се види в района - Делчево, Лещен, Ковачевица. Климатът е мек и приятен, тръгнахме в сняг, а се озовахме в слънце.
  Приятно изкарване на всички, решили да посетят Огняново.
  # 62 2 март 2016, 13:17 ч.
  Сватбата ми беше в Терма Вита Много е хубав хотелът, може да си прекарате прекрасно време там
  # 63 5 март 2016, 19:24 ч.
  Искам да попитам ,някой дали има пресни отзиви от хотел Петралийски в Огняново ?
  # 64 31 март 2016, 16:45 ч.
  Здравейте, а някой има ли информация за Хотел Огняново Спа-май е новооткрит
  # 65 13 апр. 2016, 18:34 ч.
  Влизам в темата, за да споделя пресни отзиви от два хотела в Огняново. Вчера се прибрах от мини почивка от 1 нощувка в хотел Минерални извори и 2 нощувки в Елеганс СПА.
  И в двата хотела си изкарахме страхотно. В Минерални извори бяхме в еднофамилна къща без включена храна. Храната в ресторанта е много добра е на добри цени. Единствената ми забележка бе, че външният голям басейн не беше почистен от листа и от цветове от дърветата. Вътрешните са два и са Ок. В неделя източиха големият да го чистят и да го пълнят отново. В Елеганс бяхме с ваучери с вкл. закуски и вечери. Храната беше по меню, но има голям избор, вкусно приготвена и големи порции. Преместиха ресторанта в новата им сграда, а старият ресторант остава кафе-бар. Строят нов огромен външен басейн за плуване и за плаж. Ще бъде готов до юли месец. Много сме доволни от почивката. Отново посетихме и Екозона "Белите скали" и хапнахме страхотна прясна пъстърва и пресен шаран от развъдника им. Разходихме се из комплекса сред прекрасна природа.
  До хотел Елеганс е хотел Парадийз - още се достроява и външният басейн е с доста студена вода, по-добре да не се посещава. Над него на баира е хотел Огняново Спа. И в двата хотела имаше по една - две коли с посетители.
  # 66 13 апр. 2016, 19:08 ч.
  fatalina моля да споделиш малко повече за къщичката- колко хора може да се настанят , има ли възможност за самостоятелно подготвяне на храна , цена .. време е да помисля и аз за малко почивка - а Огняново е определено моя фаворит за открити минерални басейни
  # 67 13 апр. 2016, 20:10 ч.
  Цитат на: tky в ср, 13 апр 2016, 19:08
  В къщата има 2 двойни стаи, 1 тройна ( легло персон и половина + 1 единично) и един апартамент със спалня + разтегателен малък диван, т.е. максимално 9 - 10 възрастни. Всяка с отделна баня. Има оборудвана кухня със всичко необходимо, маса за хранене за 8 човека и мека мебел с малка маса. Няма само микровълнова печка и кафемашина. Има подово отопление и е много топло в момента. Има и камина за зимата. Баните са с малка седяща вана. В баните водата също е минерална. Цена на двойна стая без закуска е 45 лв., на апартамента - 60 лв., цялата къща - 200 лв. за една нощувка.
  # 68 13 апр. 2016, 21:58 ч.
  Къде точно се намират Минерални извори - къщите? Мерси.
  # 69 13 апр. 2016, 22:59 ч.
  Цитат на: Hope for Two в ср, 13 апр 2016, 21:58
  В двора на хотела срещу големият басейн. Ето тук www.mineralniizvori.com в галерия, къщи за гости може да ги разгледате. Тези с дървените решетки на балконите. Вилите не ги видях къде и кои са. От всичките къщи се предлагат само две. Две още се довършват, а в едната живеят хотелиерите.